stanford-oval/wikipedia huggingface dataset:
גפן היין
במסורת היהודית

הגפן נזכרת במקרא מעל שלוש מאות פעם בשמות: גפן, ענב (ים), צמקים, כרם, תירוש ויין. היא מאפיינת בעיקר את נחלת שבט יהודה (בראשית מט יא; במדבר יג כג) וגדלה גם במצרים (תהילים קה לג). היא משמשת סמל (תהילים פ טו), ומשל (שופטים ט יג; הושע יד ח ועוד). יש לצמח מסורת זיהוי רציפה. הוא היה מגידולי היסוד של ארץ ישראל בעת העתיקה, כולל תקופת ימי הביניים. ביותו היה כנראה במזרח הקרוב, ושרידיו נמצאו באתרים רבים בארץ החל מתקופת הברונזה התיכונה, ומעידים על גידולו האינטנסיבי. קיימים גם שרידים רבים של גתות יין קדומות ברחבי הארץ, החל מתקופת הברונזה ואילך.
הגפן היא אחת משבעת המינים בהם השתבחה ארץ ישראל (דברים ח ח). היא מופיעה פעמים רבות בתורה, נביאים וכתובים. בגפן קיימת גם מתנת עניים, עוללות, הייחודית לצמח זה.
מילים רבות קיימות המיוחדות לגפן ולטיפול בה בשפה העברית. זמורות הוא שמם של הענפים המרכזיים של הגפן וישנם שמות שונים לגפן בהתאם לאופן גידולה. רוגלית היא גפן השרועה בגובה הקרקע על אבן נמוכה או מוט עץ בגובה הרגל. דלית היא גפן התלויה על עמוד ועריס תיקרא גפן בסוכת גפנים.
כמו כן, פרי הגפן הוא היחיד אשר לו ברכה מיוחדת באכילתו.
שיטות ריבוי או החלפה של גפנים ותיקות בתקופת המשנה לא נזכרות בתקופת המקרא. בספרות החקלאית הרומית דווקא כן מופיעות. השיטה נקראת "הברכה" ובשם זה היא מופיעה בספרות חז"ל. הגפן הוותיקה נקראת "אם" והצעירה נקראת "ילדה". במסכת כלאים פרק שביעי מופיעות שתי משניות העוסקות בהיבט ההלכתי מנקודת ראות של החקלאי בעל הכרם.
שימושים רפואיים

מוצרים שונים של הגפן שימשו לרפואה לאורך ההיסטוריה. מיץ ענבים שימש בסיס לתרופות רבות בבבל העתיקה. מוצרים אחרים כגון חומץ, יין וצימוקים שימשו גם הם לרפואה. הרופאים הקלאסיים השתמשו בגפן לשיפור התיאבון, להרגעת כאבי בטן, לטיפול בדיזנטריה ולהורדת חום.[דרוש מקור] גם בימי הביניים שימשו מוצרי הגפן מרכיבים חשובים בתרופות לתחלואים דומים.
ברפואה העממית בימינו משמש חומץ הענבים לחיזוק כללי של הגוף ולהקלת גירודים. חליטה של עלי גפן עשויה להוריד רמות סוכר בדם אצל אנשים סוכרתיים.
אשכולות ענבים
קנוקנת של צמח הגפן
עלי גפן
כרם סמוך ליישוב הר ברכה בשומרון
עלה גפן בכרם שומריה
ביבליוגרפיה

עמוס הדס, "הגפן והיין בארכאולוגיה של ארץ-ישראל", קרוננברג הוצאה לאור.
ד"ר א. סרנת (2001) "ענבים בישראל".
הערות שוליים

↑  גפן היין באתר הרשימה האדומה של IUCN
1 2  מ. מאירובץ, "הגפן", "בוסתנאי", כרך ה'
↑  רונן פרלמוטר, המסע אחרי מקור הגפן, באתר ישראל היום, 3 במרץ 2023
↑  שימור זני הגפנים העתיקים של ארץ ישראל ואיתור הזנים המתאימים לייצור יין איכותי
↑  זהר עמר, צמחי המקרא, ירושלים, תשע"ב, עמ' 89
↑  זאב ספראי שמואל ספראי, משנת ארץ ישראל: סדר זרעים, הקיבוץ המאוחד, 2008
↑  אפרים לב וזהר עמר, סממני המרפא המסורתיים בארץ ישראל, ירושלים, תשס"ב, עמ' 96.
| --- | --- |
בקרת זהויות :  GND: 4065174-5  NKC: ph125390 
עלה הגפן
אשכול ענבים בזמן הבוחל
גפן היין עלה וענבים
כרם ענבים בגוש עציון.
חתולה פראית

| --- | --- |

 סוגה:  טלנובלה 
 יוצרים:  אלברטו גומז
 בימוי:  ארחימדס ריברו
 שחקנים:  מרלן פבלה מריו סימרו קרולינה טחארה אוסבלדו ריוס אאורה כריסטינה גייטנר
 ארץ מקור:  ונצואלה
 שפות:  ספרדית 
 מספר עונות:  1 
 מספר פרקים:  252 
 הפקה
 מפיק:  אלפרדו שוורץ
 חברת הפקה:  Venevisión 
 הפצה:  Cisneros Media 
 אתר צילומים:  מיאמי 
 צלמים:  אדוארדו דבילה
 מוזיקה:  רודי פרס
 אורך פרק:  45 דקות
 שידור
 רשת שידור:  Venevisión ויוה
 תקופת שידור מקורית:  16 במאי 2002 – 2 במאי 2003
 קישורים חיצוניים
 דף התוכנית ב-IMDb
 
חתולה פראית (בספרדית: Gata Salvaje; באנגלית: Wild Cat) היא טלנובלה ונצואלית מבית "Venevisión", משנת 2002. כוכבי הטלנובלה הם: מרלן פבלה ומריו סימרו. תוך מספר ימים לאחר תחילת השידורים בוונצואלה התחילו שידור הסדרה בטלוויזיה בשפה הספרדית בארצות הברית ובשנת 2003 במקסיקו. בניגוד לכל הטלנבולבות האחרות, סדרה זו צולמה בארצות הברית ועם סיום הצילומים החלה הקרנה באמריקה הלטינית (יתר הסדרות מצולמות באולפנים הממוקמים בארצות של אמריקה לטינית)
עלילה

רוסאורה ריוס, נערה יפהפייה וטובת לב חיה עם אחותה הקטנה מאיריטה עם אחיה הגדול איוון, ועם אביה הבטלן המכור לשתייה. אביה נישא בשנית לאישה רעה בשם מריה חוליה, אמה של קרינה. שתיהן שונאות ומתעבות את רוסאורה. רוסאורה היא היחידה מבני המשפחה הדואגת לפרנסתה.
לואיס מריו אריסמנדי, גבר עשיר ומשכיל הנשוי לקמליה, אישה יפה ובוגדנית המנהלת רומן עם פטריסיו ריברה. בירח הדבש השני שלהם, הזוג יוצא להפלגה, ובמהלכה מתחוללת סופה נוראית, הגורמת לקמליה ליפול למים. לאחר שנתיים שבהם ניסה לואיס מריו לאתר את אשתו, הוא מחליט לחזור לביתו כדי לטפל בעסק המשפחתי שנקלע לבעיות. לואיס רמיו טס לביתו במטוס פרטי, והמטוס מתרסק. רוסאורה, שצפתה במתרחש, ממהרת לעזור ללואיס מריו, שמנשק אותה. רוסאורה בתגובה שורטת את פניו, ומכאן מקבלת את כינויה: "חתולה פראית".
בעקבות המפגש, רוסאורה מתאהבת בלואיס מריו אך לואיס מריו, שמתאבל עדיין על מות אשתו האהובה, אינו מרגיש כמוה. הוא משתמש ברוסאורה לתקופה קצרה כדי לעמוד בלחציה של אחותו המרשעת, אדוארדה, שנחושה בדעתה להשיא אותו לאווה העשירה ובכך להציל את משפחת אריסמנדי מפשיטת רגל. לואיס מריו ורוסאורה מתחתנים. אדוארדה, יחד עם חברתה המרשעת אווה, עושות את חייהם של הזוג בלתי אפשריים, עד שלבסוף הן מצליחות להפריד בין השניים. רוסאורה, שבורה ובודדה מהפרדה עם לואיס מריו, מגלה שהיא נכדתה של דונה קרוז אוליברס, אישה עתירת ממון, שחיפשה אותה כל הזמן הזה. בעקבות זאת, רוסאורה עוברת מהפך, ונושאת שם חדש ומראה שונה, והופכת לאשת עסקים מצליחה. בעזרת מעמדה החדש, היא מתחילה לנקום באלו שגרמו לה סבל, כולל לואיס מריו.
מ-18 בדצמבר 2011 הפרקים מועלים מדי יום לאתר ויוה עם תרגום לעברית.
צוות שחקנים

מרלן פבלה - רוסאורה ריוס
מריו סימרו - לואיס מריו אריסמנדי
קרולינה טחארה - אווה גרנדוס
אוסבלדו ריוס - סילבנו קסטרו
אאורה כריסטינה גייטנר - מריבלה טובאר
אריאל לופס פדיז'ה - פטריסיו ריברה
מרג'ורי דה סוסה - קמליה ולנטה אריסמנדי
סרחיו קטאלן - גבריאל ולנסיה
אדמרי לופז - קרינה ריוס
אנה קרינה קאזנובה - לואיסנה מונטרו
פרנסס אונדיבלה - מריה חוליה ריוס
ליליאנה רודריגז - פנצ'יטה לופז
מארה קרואטו - אדוארדה אריסמנדי
נורמה זוניגה - קרידד מונטס
מריסלה ביטריאגו - קלאודיה אוליברס
חואן אלפונסו בפטיסטה - ברונו ויז'לטה
אדה בחאר - דונה קרוז אוליברס
סנדרו פינוליו - מקסימיליאנו רובלס
איסמאל לה רוסה - איוון ריוס
סנדרה איטצל - מאיריטה ריוס
סילבנה אריאס - חימנה אריסמנדי
וירנה פלורס - מינרווה פלסיוס דה רובלס
פרננדו קררה - רפאל גרנדוס
חוליו אלקאזר - אנסלמו ריוס
קרלוס קווארבו - פרופסור פרננדו
אוסבלדו ריוס - סילבאנו סנטה קרוז
יולי דומינגס - ולריה מונטמר
צ'ארלי מאסו - רודריגו ולנסיה
חוליו קאפוטה - סמואל טחר
חוסה ואל - אבל טאפיה
אנג'י רוסיאן - לאוריטה מונטמר
ג'סיקה סרזו - סילביה גרנדוס
דיאנה קרוז - וונדי טורס
סילבסטרה רמוס - חוליו אלדמה
אתר סקי

אתר החרמון אשר בישראל
אתר סקי בארילוצ'ה (ארגנטינה)
אתר סקי הוא מתחם המאפשר עיסוק בספורט הסקי והסנובורד.
תפוצת אתרי הסקי

תנאי הכרחי לקיומו של אתר סקי הוא הימצאותם של תנאים המאפשרים הצטברות שלג: בראש ובראשונה תנאי אקלים מתאימים. תנאי נוסף, ההכרחי לסקי "אלפיני", הוא טופוגרפיה הררית. יש אתרים מעטים בעולם אשר מספקים מגוון רב של מסלולים ותנאי אקלים המאפשרים גלישה לאורך מספר חודשים בשנה. אלו נמצאים בעיקר בהרי האלפים, הפירנאים והרי סקנדינביה באירופה, הרי הרוקי בצפון אמריקה והאלפים היפניים ביפן. במקומות בהם יש אקלים קר גם בגבהים נמוכים יחסית יש אתרי סקי גם על גבעות בגבהים של פחות מ-1,000 מטר מעל פני הים כמו בצפון מזרח ארצות הברית. כמעט כל אתרי הסקי בעולם ממוקמים בקווי רוחב שגבוהים מ-30 מעלות, מפני שהרים מושלגים בקווי רוחב נמוכים יותר כמו הרי האנדים או הרי ההימלאיה הם בגבהים בהם כמות החמצן דלילה ויכולה לגרום למחלת גבהים ולסיכון בריאותי.
במקומות כמו מדינות המפרץ הפרסי שבהן אין תנאים גאוגרפיים ואקלימים כדי לקיים אתר סקי, יש אתרי סקי מקורים. דוגמה לכך היא "סקי דובאי" הנמצא בדובאי שבאיחוד האמירויות הערביות המשתרע על 22,500 מ"ר ויש בו שלג מיובא כל ימות השנה.
מבנה וגודל של אתר סקי

אתרי סקי נבדלים זה מזה בגודלם ובמגוון האפשרויות אותם הם מציעים לגולשים. ישנם מספר מאפיינים לאתר סקי:
מסלולי סקי: בדרך כלל מסלולים אלו "מוסדרים", כלומר מסומנים, מתוחזקים ולרוב אף נסרקים בקביעות על ידי מנהלי האתר. המסלולים בדרך כלל מחולקים לפי רמות קושי, הנקבעות על פי שיפוע המסלול, רוחבו ונתונים נוספים.
אמצעי שינוע: מטרת אמצעים אלה היא לרוב להעביר את הגולשים לנקודות ההתחלה של המסלולים. ישנם סוגים רבים של אמצעים כאלה. העיקריים שבהם הם:
מעלית סקי
פוניקולר
רכבלים מסוגים שונים
אופנועי שלג
אוטובוסים
מסוקים
אמצעי תחזוקה ושליטה:
חתולי שלג: רכב שבעיקרו משמש להידוק השלג על המסלולים, אך עבירותו הגבוהה מאפשרת גישה ממונעת במקרה הצורך כמעט לכל נקודה.
תותחי שלג: מערכת שמאפשרת ייצור שלג "מלאכותי".
מסעדות, בתי מלון ושאר מוקדי מסחר ופעילות פנאי.
באתרי סקי רבים ניתן למצוא "בתי ספר" לסקי, המספקים שירותי הדרכה בענפי הסקי השונים.
מקובל כי גודלו ואיכותו של אתר סקי נובעים בעיקר מכמות המרכיבים הללו: מספר מסלולי הסקי ואורכם הכולל, לאחר מכן כמות ואיכות אמצעי השינוע, ולבסוף גם מגוון הפעילויות הנוספות שמציע האתר. גורם נוסף המשפיע על איכותו של אתר סקי הוא התנאים האקלימיים השוררים בו, המשפיעים על מספר הימים בשנה בהם ניתן לגלוש.
אתר סקי בישראל

בישראל אתר סקי אחד – אתר החרמון, על הר החרמון.
מעליות סקי קפואות באתר הסקי השוודי אורסקוטן
בומטאון (סדרת טלוויזיה)

| --- | --- |

 סוגה:  דרמה משטרתית, סדרת דרמה, סדרת פעולה 
 יוצרים:  גראהם יוסט 
 שחקנים:  גארי בסארבה  לאנה פרייה  דוני וולברג  ניל מקדונו  Nina Garbiras  ג'ייסון גדריק  מיקלטי ויליאמסון 
 ארץ מקור:  ארצות הברית 
 שפות:  English
 מקום התרחשות:  לוס אנג'לס 
 מספר עונות:  2 
 מספר פרקים:  24 
 הפקה
 אורך פרק:  45 דק' 
 שידור
 רשת שידור:  NBC 
 תקופת שידור מקורית:  29 בספטמבר 2002 – 28 בדצמבר 2003 
 קישורים חיצוניים
 דף התוכנית ב-IMDb
 
בומטאון (באנגלית: Boomtown) היא סדרת טלוויזיה אמריקאית שנוצרה על ידי גרהם יוסט, ושודרה ברשת NBC מ-29 בספטמבר 2002 עד 28 בדצמבר 2003. שם התוכנית הוא הכינוי של לוס אנג'לס, קליפורניה.
סקירה כללית

התוכנית תיארה מדי שבוע חקירה פלילית, הנראית מנקודות מבט שונות: השוטרים והבלשים, עורכי הדין, הפרמדיקים, הכתבים, הקורבנות, העדים והפושעים.
הסדרה עלתה לראשונה ב-29 בספטמבר 2002. הזמנת העונה הראשונה הייתה ל-18 פרקים. לאחר דירוגים מאכזבים, הסדרה עברה שינוי: ההסתמכות על סיפור לא ליניארי פחתה, כמה דמויות הוצאו, ואחרות נכנסו. הרייטינג לא השתפר, והסדרה בוטלה, כשהפרק האחרון שודר ב-28 בדצמבר 2003.
למרות הרייטינג הנמוך שלה, "בומטאון" קיבלה מספר פרסים ומועמדויות, כולל פרסי אמי, פרסי סטלייט ופרסי איגוד מבקרי הטלוויזיה .
צוות השחקנים והדמויות > דמויות ראשיות

דוני וולברג בתפקיד בלש של משטרת לוס אנג'לס, ג'ואל סטיבנס
ניל מקדונו בתור עוזר התובע המחוזי של מחוז לוס אנג'לס, דייוויד מקנוריס
מיקלטי וויליאמסון בתפקיד בלש של משטרת לוס אנג'לס בובי 'פירלס' סמית'
גארי בסארבה בתפקיד שוטר של משטרת לוס אנג'לס ריי הכלר
נינה גרביראס בתור אנדריאה ליטל, כתבת (עונה ראשונה)
לאנה פרייה בתור תרזה אורטיז, פרמדיקית בעונה הראשונה, וקצינת משטרה טירונית בעונה השנייה
ג'ייסון גדריק בתפקיד קצין המשטרה במשטרת לוס אנג'לס השני טום טורקוט
צוות השחקנים והדמויות > דמויות משניות

מייגן וורד בתור קלי סטיבנס
דייוויד פרובל כבלש משטרת לוס אנג'לס פול טורקוט
דוריאן הארווד כקפטן משטרת לוס אנג'לס רון היקס
קלי רואן בתור מריאן מקנוריס (עונה ראשונה)
אריך אנדרסון בתור בן פישר (עונה ראשונה)
קים מרפי בתור סוזן (עונה ראשונה)
מאט קרייבן בתור ד"ר מייקל הירש (עונה ראשונה)
ריק גומז בתור הבלש דניאל ראמוס (עונה ראשונה)
קלי הו בתור רייצ'ל דורל (עונה שנייה)
ונסה ויליאמס בתפקיד בלשית של משטרת לוס אנג'לס קתרין פירס (עונה שנייה)
ביקורת

בומטאון קיבלה ביקורות חיוביות בעיקר מהמבקרים. ב-Rotten Tomatoes, לעונה הראשונה יש דירוג אישור של 96% עם ציון ממוצע של 10/10 על סמך 26 ביקורות. ב-Metacritic, לעונה הראשונה יש ציון של 89 מתוך 100 על סמך 31 ביקורות, מה שמסמל "הערכה אוניברסלית".
פרסים ומועמדויות

| שנה | פרס | קטגוריה | מקבל | תוצאה |
| --- | --- | --- | --- | --- |
| 2003 | מכון הסרטים האמריקאי | תוכנית הטלוויזיה של השנה |  | זכייה |
| 2003 | פרס ארטיוס של חברת הליהוק של אמריקה | הליהוק הטוב ביותר לטלוויזיה, פיילוט דרמטי | מג ליברמן וקמיל ה. פאטון | מועמדות |
| 2003 | פרס אימג'ן | שחקנית המשנה הטובה ביותר – טלוויזיה | לאנה פארילה | זכייה |
| 2003 | פרס NAACP Image | שחקן מצטיין בסדרת דרמה | מיקלטי וויליאמסון | מועמדות |
| 2003 | פרס איגוד הקולנוע והטלוויזיה המקוון | שחקן המשנה הטוב ביותר בסדרת דרמה | ניל מקדונו | מועמדות |
| 2003 | פרס איגוד הקולנוע והטלוויזיה המקוון | הבימוי הטוב ביותר בסדרת דרמה | ג'ון אבנט (לפרק הפיילוט) | מועמדות |
| 2003 | פרס פיבודי |  | אולפני NBC, בשיתוף עם DreamWorks Television Inc., ו- Nemo Films | זכייה |
| 2003 | פרס אמי לבידור בפריים טיים | מוזיקת נושא של כותרת ראשית יוצאת מן הכלל | פיליפ גיפין | מועמדות |
| 2003 | פרס איגוד מבקרי הטלוויזיה | תוכנית השנה |  | זכייה |
| 2003 | פרס איגוד מבקרי הטלוויזיה | הישג יוצא דופן בדרמה |  | זכייה |
| 2003 | פרס איגוד מבקרי הטלוויזיה | תוכנית חדשה יוצאת דופן |  | זכייה |
| 2003 | פרס איגוד מבקרי הטלוויזיה | הישג אישי בדרמה | ניל מקדונו | מועמדות |
| 2004 | פרס סטלייט | סדרת הטלוויזיה הטובה ביותר - דרמה |  | מועמדות |
| 2004 | פרס סטלייט | שחקן המשנה הטוב ביותר – סדרת טלוויזיה – דרמה | ניל מקדונו | זכייה |
הערות שוליים

↑  "Boomtown: Season 1". Rotten Tomatoes. נבדק ב-6 בספטמבר 2021. {{cite web}}:  (עזרה)
↑  "Boomtown: Season 1". Metacritic. נבדק ב-6 בספטמבר 2021. {{cite web}}:  (עזרה)
↑  "2002-03: The Season of Angels in America". Online Film & Television Association. אורכב מ-המקור ב-1 בנובמבר 2013. נבדק ב-30 באוקטובר 2013. {{cite web}}:  (עזרה)
↑  62nd Annual Peabody Awards (אורכב 06.10.2014 בארכיון Wayback Machine), May 2003.
ויקטוריה ואלברט (מיני-סדרה)

| --- | --- |

כרזת הסרט
 סוגה:  דרמה תקופתית
 בימוי:  ג'ון ארמן
 שחקנים:  ויקטוריה המילטון ג'ונתן פירת' פיטר יוסטינוב ג'ונתן פרייס
 ארץ מקור:  הממלכה המאוחדת ארצות הברית
 שפות:  אנגלית
 מספר עונות:  1
 מספר פרקים:  2
 הפקה
 מפיק:  David Cunliffe 
 הפצה:  נטפליקס 
 צלמים:  טוני אימי 
 מוזיקה:  אלן פארקר 
 אורך פרק:  225 דק' 
 שידור
 רשת שידור:  BBC A&E
 תקופת שידור מקורית:  2001–הווה
 קישורים חיצוניים
 דף התוכנית ב-IMDb
 
ויקטוריה ואלברט (באנגלית: Victoria & Albert) היא מיני-סדרה היסטורית בהפקה בריטית-אמריקאית. הסדרה מתמקדת בנישואיהם של המלכה ויקטוריה והנסיך אלברט. מככבים בה ויקטוריה המילטון בתפקיד ויקטוריה, ג'ונתן פירת' בתפקיד הנסיך אלברט ופיטר יוסטינוב בדמות המלך ויליאם הרביעי. את הסדרה ביים ג'ון ארמן.
בבריטניה שודרה הסדרה ב-BBC בשני חלקים בני 100 דקות. הסדרה זמינה ב-DVD.
תקציר עלילה

הפרק הראשון מגולל את התבגרותה של ויקטוריה והפיכתה מנסיכה שמתעמרים בה למלכה שולטת. הפרק גם כולל את הרומן שלה עם אלברט, נסיך סקסה-קובורג-גותה ונישואיהם. הפרק השני מתאר את חייה של ויקטוריה מההריון הראשון שלה ועד מותו של אלברט, כולל חיי המשפחה שלהם, ותפקידו הציבורי של אלברט ההולך וגדל. כל פרק מתחיל ומסתיים בסצנה קצרה עם 'ויקטוריה הזקנה' בגיל 78.
צוות השחקנים

ויקטוריה המילטון – המלכה ויקטוריה
ג'ונתן פירת' – הנסיך אלברט
פיטר יוסטינוב – המלך ויליאם הרביעי
דלנה קיד – המלכה אדלייד
פנלופי וילטון – הדוכסית מקנט
נייג'ל הות'ורן – לורד מלבורן
דיאנה ריג – הברונית לצן
ג'ון ווד – הדוכס מוולינגטון
דייוויד סושה – ברון סטוקמר
ג'ונתן ססיל – משרת
פטריק מאלאהייד – סר ג'ון קונרוי
ג'יימס קליס – ארנסט השני, דוכס סקסוניה-קובורג-גותה (אחיו של אלברט)
ג'ונתן פרייס – לאופולד הראשון, מלך הבלגים
קריספין רדמן – מר אנסון
אלק מקוואן – סר רוברט פיל
מייקל סיברי – הנרי פאג'ט, רוזן אוקסברידג'
רייצ'ל פיקאפ – הנרייטה (הטי) סטנדיש
קריספין בונהם-קרטר – פרדריק סטנדיש
סיימון קוורטרמן – הנסיך מוויילס
ריצ'רד בריירס – ג'וזף פקסטון
קייט מייברלי – הנסיכה אליס
ג'ויס רדמן – המלכה ויקטוריה הזקנה
דונלד פיקרינג – ד"ר לוקוק
הערות שוליים

↑  Victoria & Albert (2001)
פופאי (סרט, 1980)

| --- | --- |

כרזת הסרט בישראל
 מבוסס על:  פופאי המלח 
 בימוי:  רוברט אלטמן 
 הופק בידי:  רוברט אוונס 
 תסריט:  ג'ולס פייפר
 עריכה:  John W. Holmes 
 שחקנים ראשיים:  רובין ויליאמס שלי דובאל
 מדבבים:  ג'ק מרקר (פופאי המלח) ג'ון וואלאס (פופאי המלח) 
 מוזיקה:  הארי נילסון 
 צילום:  ג'וזפה רוטונו 
 מדינה:  ארצות הברית 
 חברת הפקה:  סרטי פרמאונט חברת וולט דיסני Robert Evans Productions King Features Entertainment
 חברה מפיצה:  מוקפ, נטפליקס 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  12 בדצמבר 1980 
 משך הקרנה:  114 דק' 
 שפת הסרט:  אנגלית 
 סוגה:  קומדיה רומנטית, סרט שודדי ים, סרט מוזיקלי, לייב אקשן 
 תקציב:  20 מיליון דולר
 הכנסות:  60 מיליון דולר
 הכנסות באתר מוג'ו:   popeye
 דף הסרט ב־IMDb
 
פופאי (באנגלית: Popeye) הוא סרט הרפתקאות קומי מוזיקלי אמריקאי משנת 1980, המבוסס על דמות הקומיקס "פופאי המלח". את הסרט ביים רוברט אלטמן והפיק אותו רוברט אוונס, על פי תסריט של ג'ולס פייפר. בסרט מככבים רובין ויליאמס בתפקיד פופאי המלח, שלי דובאל בתפקיד אוליב אויל ופול ל. סמית' בתפקיד בלוטו.
תקציר העלילה

פופאי המלח משייט לעיירה מוזרה בשם סוויט-הייבן, שם הוא מכיר שלל דמויות, ביניהם: וימפי - אדם חובב המבורגרים, אוליב אויל - שתהפוך לרעייתו, ובלוטו - פיראט עצום ממדים ומרושע שמציק לאנשי העיירה ללא סיבה נראית לעין. פופאי נעזר בתרד כדי לעצור את ההצקות של בלוטו, ובדרך מוצא גם את אביו האבוד, פופדק פאפי.
צוות השחקנים הראשי

רובין ויליאמס - פופאי המלח
ג'ק מרקר דיבב את פופאי בכותרות הפתיחה
שלי דובאל - אוליב אויל
פול ל. סמית' - בלוטו
ג'ון וואלאס - בלוטו (שירה)
פול דולי - ג'יי וולינגטון וימפי
ריצ'רד ליברטיני - ג'ורג' וו. גיזיל
ריי וולסטון - פופדק פאפי
ארט ספיגלמן

| --- | --- |

 לידה:  15 בפברואר 1948 (בן 77) סטוקהולם, שוודיה 
 שם לידה:  Itzhak Avraham ben Zeev Spiegelman 
 מדינה:  ארצות הברית 
 לאום:  יהודים 
 שם עט:  Art Spiegelman 
 מקום לימודים:  התיכון לאומנויות ועיצוב במנהטן, אוניברסיטת בינגהמטון 
 שפות היצירה:  אנגלית 
 יצירות בולטות:  מאוס: סיפורו של ניצול, In the Shadow of No Towers, Raw 
 הושפע מ:  Impact 
 בן או בת זוג:  פרנסואז מולי (12 ביולי 1977–?) 
 צאצאים:  Nadja Spiegelman 
 פרסים והוקרה:  מלגת גוגנהיים (1990)  מדליית אדוארד מקדואל (2018)  פרס הילד הצהוב (1982)  הפרס הגדול של העיר אנגולם (2011)  Sproing Award (1993)  היכל התהילה של ויל אייזנר (1999)  Angoulême International Comics Festival Prize for Best Album (1993)  היצירה הזרה הטובה ביותר שפורסמה בספרד (1990)  היצירה הזרה הטובה ביותר שפורסמה בספרד (2002)  פרס הספר האמריקאי (1992)  Urhunden Prizes (1988)  פרס אייזנר (1992)  ציון לשבח של פרס פוליצר (1992)  פרס זיגפריד אונסלד (2012)  פרס הארווי (1992)  פרס אינקפוט (1987)  אביר מסדר האמנויות והספרות (2005)  James Aronson Award 
 
ארט ספיגלמן (באנגלית: Art Spiegelman; נולד כיצחק אברהם בן זאב; ‏נולד ב-15 בפברואר 1948) הוא אמן קומיקס יהודי-אמריקאי, שנודע בעיקר בשל ספר הקומיקס שלו זוכה פרס פוליצר, "מאוס: סיפורו של ניצול".
קורות חיים

ספיגלמן נולד בסטוקהולם, שוודיה לוולאדק ספיגלמן ואניה ספיגלמן (נולדה זילברברג), שהיו פליטים פולנים-יהודים. הוא גדל בשכונת רגו-פארק שבקווינס, ניו יורק וסיים את לימודיו בתיכון לאומנות ועיצוב שבמנהטן. לאחר מכן למד באוניברסיטת בינגהמטון (שבאותו הזמן נקראה "הארפור קולג") אותה לא סיים אך קיבל דוקטור לשם כבוד מטעמה 30 שנה מאוחר יותר.
אחיו רישיו נספה לפני שארט נולד. רישיו נשלח לחיות עם דודתו, טושה, בזמן מלחמת העולם השנייה, משום שהגטו שבו היא גרה נראה להוריו בטוח יותר מהגטו שבו התגוררו. כשהחלו הטרנספורטים מהגטו שלה, טושה הרעילה את עצמה, את רישיו, את בתה (ביבי) ואת אחייניתה (לוניה). בספרו "מאוס - סיפורו של ניצול", ארט מציין שהוא הרגיש בילדותו כאילו הוא ב"תחרות עם תמונה", משום שהוריו היו עדיין בדיכאון על מותו של בנם הבכור. החלק השני של מאוס מוקדש לרישיו ולאמו של ארט, אניה.
בשלהי חורף 1968 סבל ספיגלמן מהתמוטטות עצבים קצרה אך קשה, אירוע עליו מדובר רבות ביצירותיו. לאחר שחרורו מבית חולים לחולי נפש, אמו, אניה, התאבדה, ארט הוא זה שגילה את גופתה. ספיגלמן היה דמות מפתח בתנועת הקומיקס המחתרתי בשנות ה-60 וה-70 כשהוא תורם לפרסומים כמו Real Pulp, Young Lust ו-Bizarre Sex. הוא הקים במשותף שתי הוצאות קומיקס - Arcade (עם ביל גריפית') בתחילת שנות ה-70 ו-RAW עם אשתו, האמנית (ומאוחר יותר, העורכת האומנותית של הניו יורקר), פרנסואז מולי, ב-1980.
ביחד עם הרבה עבודות פורצות דרך של יוצרים כגון כריס וייר או צ'ארלס ברנס, RAW פרסם בהמשכים את "מאוס" (עכבר), שעוקב אחרי סיפורם של הוריו בעודם שורדים את השואה. ב-1986 הוא פרסם את Maus I: A Survivor's Tale (תורגם לעברית: "מאוס: סיפורו של ניצול"), שנודע גם בשם Maus I: My Father Bleeds History ("מאוס I: אבא מדמם היסטוריה"). החלק השני, Maus II: And Here My Troubles Began (תורגם לעברית: "מאוס II: וכאן החלו צרותי") בא בעקבותיו ב-1991. "מאוס" משך כמות חסרת תקדים של תשומת לב ביחס לעבודה בצורת קומיקס, כולל תצוגה במוזיאון לאמנות מודרנית בניו יורק ופרס פוליצר מיוחד בשנת 1992.
במשך למעלה מ-20 שנה שימש כקומיקסאי הראשי של חברת טופס, יצרנית מסטיק וקלפי אספנות. הוא המציא עבור החברה "ממתק אשפה" (ממתק בצורה של אשפה הנמכר בפחי אשפה פלסטיים מיניאטוריים) ועוד כהנה וכהנה.
בשנת 1992 החל לעבוד כמאייר עבור כתב העת ניו יורקר. בין השאר אייר, בצוותא עם רעייתו פרנסואז מולי, את עטיפת הגיליון של 24 בספטמבר 2001, מיד לאחר פיגועי 11 בספטמבר, עטיפה הזכורה היטב של שחור על גבי שחור ובה צללית שחורה של מגדלי התאומים, הנראית רק כשמחזיקים את העיתון מול מקור אור או בזווית מסוימת. מאוחר יותר התפטר במחאה על מה שראה כצנזורה-עצמית של המגזין בסיקור הפוליטי שלו.
רב כהנא (הראשון)

| --- | --- |
 תקופת הפעילות:  ראשון (תקופת המעבר) אמוראים
 השתייכות:  ישיבת סורא
 רבותיו:  רב
 בני דורו:  רב אסי, בני רבי חייא
 
רב כהנא (הראשון) היה אמורא מהדור הראשון לאמוראים. הוא נולד בבבל ועלה לארץ ישראל, יש אומרים שהיה כהן. בירושלמי הוא קרוי בדרך כלל "כהנא" לבד, בלא "רב".
חייו

היה תלמידו של רב וקיבל ממנו שמועות מדורות קודמים, אך לא קיבל ממנו סברא. היה חברו של רב אסי (שהיה צעיר ממנו ושמו מוזכר תמיד אחרי רב כהנא), ויחד היו דנים עם רב בהלכה. שיטת לימודם הייתה אחרת מרב והם לא קיבלו את דעתו, ולכן פעמים רבות הם שאלו את רב שאלות בסברא, ורב שתק מכיוון שסבר שלא ניתן להסביר דברים התלויים בסברא. כך למשל הם נחלקו בדין דופן שלישית בהלכות סוכה, שמקובל כהלכה למשה מסיני שדי בטפח אחד. חכמי הגמרא נחלקו היכן להעמיד דופן זו, באופן שתיראה כחלק מהסוכה, ותשלים את מראה כדירת עראי במידת האפשר. בעוד שרב סבר שיש להעמידה ליד סיומה של אחת מהדפנות כדי שתיראה בבירור שהיא המשך של הסוכה, הקשו רב כהנא ורב אסי שיש להעמידה בקצה המקביל, בדיוק מול המקום בו נפגשות שתי הדפנות באלכסון. כאשר הקשו רב כהנא ורב אסי שאלה זו לרב, הוא שתק. לפי הסבר התוספות הסיבה לשתיקתו היא מכיוון שלא ידע מה להשיב להם.
נחשב לגדול חכמי בבל, וכאשר רב בא מארץ ישראל לבבל הוא מצא אותו, ולמד ממנו שמועות שקיבל מחכמי הדור הקודם שהיו בארץ ישראל, כמו רבי יהודה הנשיא ורבי חייא, למרות שלא נחשב לתלמיד שלו, מכיוון שלא קנה ממנו את דרך הסברא ורק היה זקוק לשמועותיו.
לאחר זמן קצר בו שהה עם רב בבבל, בזקנותו של רב כהנא, הוא עלה לארץ ישראל, ומסיבה זו - משערים החוקרים - כמעט לא נמצאות בתלמוד מחלוקות בינו לבין רב, בשונה מרב אסי. בארץ ישראל הוא מצא את בניו של רבי חייא, ועימם נשא ונתן בהלכה, לפעמים גם חלק על אחד מהם.
בתלמוד מסופר שרב אמר לרב כהנא לפשוט נבילה בשוק ולא לומר "כהנא אנא וגברא רבה אנא", ובמקום אחר כונה רב כהנא "מסייע לכהני". יש הטוענים על פי זה שרב כהנא היה כהן, אך התוספות דחו פירושים אלו וכתבו ש"כך היה שמו".
אוורווד

| --- | --- |

 סוגה:  סדרת דרמה 
 יוצרים:  גרג ברלאנטי 
 שחקנים:  טריט ויליאמס  מרילין גאן  Tom Amandes  סקוט וולף  מרשה קרוס  שרה דרו  כריס פראט  ג'ון ביסלי  גרגורי סמית'  Vivien Cardone  אמילי ואן קאמפ  דברה מוני  Michael Flynn  בפסקה זו רשומה אחת נוספת שטרם תורגמה 
 פרסים:  פרס ג'נסיס 
 ארץ מקור:  ארצות הברית 
 שפות:  English
 מספר עונות:  4 
 מספר פרקים:  89 
 הפקה
 הפצה:  האחים וורנר טלוויזיה, הולו 
 אתר צילומים:  סולט לייק סיטי 
 מוזיקה:  בלייק נילי 
 אורך פרק:  42 דק' 
 שידור
 רשת שידור:  The WB 
 תקופת שידור מקורית:  16 בספטמבר 2002 – 5 ביוני 2006 
 קישורים חיצוניים
 דף התוכנית ב-IMDb
 
אוורווד (באנגלית: Everwood) היא סדרת דרמה אמריקאית שנוצרה על ידי גרג ברלנטי. ברלנטי, מיקי לידל, רינה מימון, אנדרו א. אקרמן ומייקל גרין שימשו כמפיקים בפועל. הסדרה שודרה ברשת- The WB מ-16 בספטמבר 2002 עד 5 ביוני 2006, וכללה 89 פרקים המשתרעים על פני ארבע עונות. היא הופקה בשיתוף ברלנטי-לידל הפקות, בשיתוף עם האחים וורנר. טלוויזיה.
הסדרה מתחילה עם ד"ר אנדי בראון, בגילומו של טריט ויליאמס, אשר, לאחר מותה של אשתו, עובר עם שני ילדיו אפרם ודליה לעיירה הקטנה הבדיונית אוורווד, קולורדו.
הסדרה הסתיימה ב-5 ביוני 2006. היא בוטלה על ידי The WB ב-17 במאי 2006, לאחר ארבע עונות, בעקבות המיזוג עם UPN להקמת רשת The CW.
לעונה הרביעית צולמו שני סופים. האחד, אם הסדרה תחודש לעונה חמישית ועוד אחד, למקרה שהסדרה לא תחודש. זו בסוף האפשרות ששודרה.
צוות השחקנים והדמויות

טריט וויליאמס – אנדרו "אנדי" בראון
גרגורי סמית – אפרם בראון
אמילי ואן קאמפ – איימי אבוט
דברה מוני – אדנה הארפר
ג'ון ביזלי – ארב הארפר
ויויאן קרדון – דליה בראון
כריס פראט – ברייט אבוט
טום אמנדס – הרולד אבוט
סטפני ניזניק – נינה פיני
נורה זהטנר – ליני הארט
מרשה קרוס – לינדה אבוט
שרה לנקסטר – מדיסון קלנר
מרילין גאן – רוז אבוט
שרה דרו – חנה רוג'רס
סקוט וולף – ג'ייק הארטמן
אן הייש – אמנדה הייס
ג'סטין בלדוני – ריד ברדם
פסקול

"אנשים בודדים" - Jars of Clay (התפרסם על ידי אמריקה)
"צרות" - קריסטין הרש (התפרסם על ידי קאט סטיבנס)
" הימים האלה " - בית גריפין (התפרסם על ידי ניקו וג'קסון בראון)
" הילד החי היחיד בניו יורק " - דייוויד מיד (התפרסם על ידי סיימון וגרפונקל)
" בריזה של קיץ " - ג'ייסון מראז (התפרסם על ידי Seals and Crofts)
" אב ובנו " - ליי נאש (התפרסם על ידי קאט סטיבנס)
" ככל שהם באים קשה יותר " - גאסטר (התפרסם על ידי ג'ימי קליף)
"אל תהיה ביישן" - טראוויס (התפרסם על ידי קט סטיבנס)
"מפעיל (זה לא איך שזה מרגיש)" - טובי לייטמן (התפרסם על ידי ג'ים קרוצ'י)
" הפעם הראשונה אי פעם שראיתי את פניך " - סטריאופוניקה (התפרסם על ידי רוברטה פלאק)
"קתדרלות" - Jump Little Children
"הכותרת הראשית של אוורווד" - בלייק נילי
" שיר אהבה " - טריט ויליאמס (רצועת בונוס; התפרסם על ידי אן מורי)